ગુજરાત યુનિવર્સિટીમાં ગત તા.૧૪ જૂનના રોજ એકસાથે વિવિધ વિભાગના કુલ ર૮ કર્મચારીઅો નિવૃત્ત થયા છે, જેના અંતર્ગત કુલપતિના અાદેશ મુજબ બે દિવસ પહેલાં ઈન્ચાર્જ રજિસ્ટ્રાર ડો. એન. કે. જૈને એકસાથે વિવિધ વિભાગોમાં ફરજ બજાવતા અને વિવિધ કેડરના ૩૪ કર્મચારીઅોની બદલીના અોર્ડર કર્યા હતા, જેમાં સૌથી ખાસ અને મહત્ત્વની બાબત એ હતી કે લાઈફ સાયન્સ વિભાગમાં હેડ ક્લાર્ક તરીકે ફરજ બજાવતા વિજયસિંહ પરમારને એક વધારાની જગ્યાનો હવાલો અપાયો છે. અા વધારાની જવાબદારીમાં તેમણે વોચ ડોગ તરીકેની ફરજ બજાવવાની રહેશે. અા વોચ ડોગની સોંપાયેલી જવાબદારી યુનિવર્સિટીમાં ચર્ચાનો વિષય બની છે.